Diari Oficial de la Generalitat Valenciana


Sumari del DOGV 9847, del 13-05-2024 (2024/3612)

RESOLUCIÓ de 15 de març de 2024, de la Direcció General d'Energia i Mines, per la qual s'atorga a Mirlo Blanco Renovables, SL, autorització d'implantació en sòl no urbanitzable, autorització administrativa prèvia, autorització administrativa de construcció i s'aprova el Pla de desmantellament i restauració de l'entorn per a una central fotovoltaica, situada a Elda, de potència 23,94 MWn/26,07 MWp, denominada PSF Idella, incloent-hi la infraestructura d'evacuació, i es declara la utilitat pública, en concret, de la línia elèctrica d'evacuació en 66 kV. Expedient ATALFE/2021/43.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9847

Data del DOGV
:   13-05-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/3612


Data del document
:   15-03-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Descriptors 

:   * Conselleria d'Innovació, Indústria, Comerç i Turisme

RESOLUCIÓ de 15 de març de 2024, de la Direcció General d'Energia i Mines, per la qual s'atorga a Mirlo Blanco Renovables, SL, autorització d'implantació en sòl no urbanitzable, autorització administrativa prèvia, autorització administrativa de construcció i s'aprova el Pla de desmantellament i restauració de l'entorn per a una central fotovoltaica, situada a Elda, de potència 23,94 MWn/26,07 MWp, denominada PSF Idella, incloent-hi la infraestructura d'evacuació, i es declara la utilitat pública, en concret, de la línia elèctrica d'evacuació en 66 kV. Expedient ATALFE/2021/43. [2024/3612]  
Antecedents  
Sol·licitud  
Mirlo Blanco Renovables, SL, va presentar una instància davant del registre telemàtic de la Generalitat Valenciana en data 11 de juny de 2020, amb número de registre (GVRTE/2020/890570), en la qual sol·licita autorització administrativa prèvia i autorització administrativa de construcció, així com la declaració, en concret, d'utilitat pública relatives a una central de producció d'energia elèctrica de tecnologia fotovoltaica, denominada PSF Idella, de potència nominal 25,16 MVA i potència dels mòduls fotovoltaics de 24,98 MWp, que s'ha de situar en el terme municipal d'Elda (Alacant), incloent-hi la infraestructura d'evacuació.  
Per a tramitar-la, el Servici Territorial d'Indústria, Energia i Mines d'Alacant incoa l'expedient ATREGI/2020/116/03.  
  
En data 23 de desembre de 2020, en vista de la documentació presentada, s'acorda l'admissió a tràmit per la llavors Direcció General d'Indústria, Energia i Mines de la sol·licitud d'autorització per a la instal·lació de producció d'energia elèctrica de 24,98 MW de potència instal·lada, segons la definició vigent en eixe moment, promoguda per Mirlo Blanco Renovables, SL, que s'ha de situar en el municipi d'Elda, província d'Alacant, únicament als efectes del que estipula l'article 1.1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
  
En data 22 de març de 2021, Mirlo Blanco Renovables, SL, presenta una nova instància, amb número de registre GVRTE/2021/746391, en la qual sol·licita autorització d'implantació en sòl no urbanitzable, autorització administrativa prèvia i autorització administrativa de construcció, així com l'avaluació d'impacte ambiental i l'aprovació del Pla de desmantellament i restauració de l'entorn relatius a la mateixa central de producció d'energia elèctrica de tecnologia fotovoltaica, amb la infraestructura d'evacuació, pel procediment integrat d'autorització de centrals fotovoltaiques que hagen d'emplaçar-se sobre sòl no urbanitzable establit pel Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, i a este efecte s'incoa l'expedient ATALFE/2021/43. La sol·licitud també inclou la sol·licitud de declaració d'utilitat pública, en concret, de la instal·lació.  
  
Així mateix, la mercantil presenta en data 26 d'abril de 2021 un escrit en el qual manifesta la intenció de desistir de la sol·licitud inicial d'autorització, relativa a l'expedient ATREGI/2020/116/03, per a continuar la sol·licitud i la tramitació de l'expedient ATALFE/2021/43, en atenció a la disposició transitòria primera del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica. Sol·licita, a més, la convalidació de l'acord d'admissió a tràmit i de les taxes abonades en l'expedient inicial.  
A este efecte, en data 28 de juny de 2021, el Servici Territorial d'Indústria, Energia i Mines d'Alacant emet una resolució per la qual es declara el desistiment de la sol·licitud d'autorització administrativa prèvia i autorització administrativa de construcció formulada per l'empresa Mirlo Blanco Renovables, SL, per a la planta solar fotovoltaica Idella, a instàncies de l'interessat, després de la nova sol·licitud en tramitació sota l'expedient de referència ATALFE/2021/43, en aplicació de la disposició transitòria primera del Decret llei 14/2020, de 7 d'agost, i s'arxiva l'expedient.  
Esta resolució és convalidada per la llavors Direcció General d'Indústria, Energia i Mines en data 21 de novembre de 2022, per ser l'òrgan competent, i s'accepta, així mateix, completament el desistiment de la sol·licitud de declaració, en concret, d'utilitat pública de les instal·lacions desistides.  
Consta el pagament de la taxa corresponent al pressupost inicial indicat en la sol·licitud, així com el pagament d'una taxa addicional, a causa de l'augment de pressupost del projecte de la instal·lació finalment autoritzada.  
Informació pública  
La sol·licitud d'autorització administrativa de la instal·lació i la sol·licitud de declaració d'utilitat pública, en concret, juntament amb la documentació presentada, han sigut objecte d'informació pública durant el termini de trenta (30) dies, als efectes previstos en l'article 23 del Decret llei 14/2020; en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; en l'article 36 de la Llei 21/2013, de 9 de desembre, d'avaluació ambiental, i en els articles 20 i 31 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental, en els mitjans següents:  
- el Diari Oficial de la Generalitat Valenciana de data 13 de setembre de 2021 (DOGV 9172),  
- el Butlletí Oficial de la Província d'Alacant del 27 d'agost de 2021 (BOP núm. 163) i  
- el diari Información de data 13 de setembre de 2021.  
El Servici Territorial d'Indústria, Energia i Mines d'Alacant (també STIEMA, d'ara en avant), en virtut de l'article 23 del Decret llei 14/2020, va remetre als ajuntaments d'Elda i Petrer, perquè s'exposara al tauler d'anuncis, la sol·licitud d'autorització i la de reconeixement, en concret, d'utilitat pública esmentada, juntament amb la relació concreta i individualitzada dels béns i drets afectats pel projecte a l'efecte de poder iniciar posteriorment el procediment d'expropiació forçosa del ple domini o per a la imposició de servitud de pas d'energia elèctrica, i se'ls requeria que li remeteren una diligència acreditativa de l'exposició una vegada finalitzat el termini corresponent, les quals consten en l'expedient.  
De la mateixa manera, es va traslladar esta sol·licitud de reconeixement, en concret, d'utilitat pública, a les persones que consten com a titulars dels béns i els drets afectats. Es va intentar la notificació a algunes de les persones afectades, però esta no es va poder practicar, per la qual cosa, de conformitat amb el que es disposa en l'article 44 de la Llei 39/2015, d'1 d'octubre, del procediment administratiu comú de les administracions públiques, es va fer pública la notificació en extracte d'este acte administratiu mitjançant anunci en el Boletín Oficial del Estado, de data 20 d'octubre de 2021.  
Així mateix, es posa la documentació a la disposició del públic en general en la seu electrònica de la Generalitat, en el lloc web https://cindi.gva.es/va/web/energia/informacion-publica (en valencià) i https://cindi.gva.es/es/web/energia/informacion-publica (en castellà).  
  
La documentació aportada, que es va sotmetre a informació pública, és la següent:  
· Projecte. Denominació: Planta fotovoltaica Idella 24,98 MWp.  
· Projecte d'infraestructura d'evacuació. Denominació: Subestació Elda 66/30 kV.  
· Projecte d'infraestructura d'evacuació. Denominació: Línia d'evacuació 66 kV de l'PFV Idella.  
· Document ambiental.  
· Estudi d'integració paisatgística.  
· Estudi d'inundabilitat.  
· Memòria justificativa del compliment dels criteris del Decret llei 14/2020.  
· Pla de desmantellament i restitució del terreny i l'entorn afectat.  
  
· Plec general de normes de seguretat en prevenció d'incendis forestals.  
· Documentació per a l'ocupació de vies pecuàries.  
· Separates dirigides a: ajuntaments d'Elda i Petrer; I-DE; ADIF; CHX; Ministeri de Foment; Telefónica; Conselleria de Política Territorial, Obres Públiques i Mobilitat, i Conselleria d'Educació, Cultura i Esport.  
Al·legacions  
D'acord amb la documentació que consta en l'expedient, durant el tràmit d'informació pública es presenten al·legacions per part de:  
  
· Miguel Ángel Pavón García, presentada el 27 d'octubre de 2021, en relació amb afeccions de la línia d'evacuació en àrea prioritària per a la protecció de l'avifauna i la zona humida catalogada de l'Embassament d'Elda i el corredor territorial fluvial del Vinalopó, en què sol·licita que se soterre, i contestada pel promotor en data 16 de novembre de 2021.  
· Grenalia Solar Power Mosén, SLU, presentada el 26 d'octubre de 2021, relativa a l'afecció a la infraestructura d'evacuació del projecte promogut per l'al·legant sota l'expedient ATREGI/2020/115/03, i contestada per l'STIEMA en data 14 de març de 2023.  
  
Associació Treckrural, presentada el 24 d'abril de 2022, en relació amb les possibles afeccions de les instal·lacions a l'entorn i els propietaris dels terrenys en els quals s'implanta, en què proposa, a més, el soterrament i l'ús compartit de l'evacuació, i contestada pel promotor en data 23 de juny de 2022.  
Marina Ortega Martínez, presentada el 14 de maig de 2023, en la qual es posen de manifest certes deficiències en la documentació i el procediment, a més de diferents afeccions, i contestada pel promotor en data 1 de juny de 2023.  
Estes mateixes al·legacions són presentades igualment per David Folgado de la Rosa, en representació de l'associació STOP Plan Solar Vinalopó, el 19 de maig de 2023, i per Manuel Juan Reina el 20 de maig de 2023, i respostes pel promotor l'1 de juny de 2023.  
Manuel Juan Reina, així mateix, presenta en data 23 de maig de 2023 altres al·legacions en matèria d'afeccions a terrenys de la seua propietat, respostes pel promotor l'1 de juny de 2023.  
Marina Ortega Martínez presenta noves al·legacions el 7 de novembre de 2023, que contesta el promotor el 29 de desembre de 2023 (malgrat considerar-les extemporànies), i s'indica que el projecte es troba en una zona apta, ja que disposa de compatibilitat urbanística favorable i s'ha estudiat i avaluat ambientalment i paisatgísticament, amb informes favorables dels organismes competents. Igualment es prendran les mesures reglamentàries de protecció a l'avifauna per la línia elèctrica i es plantaran 3.400 plantes, dins de les mesures compensatòries establides.  
Cal assenyalar que les al·legacions presentades fora de termini, atesa la condició d'interessats que tenen els al·legants, s'han contestat i valorat adequadament, de conformitat amb l'article 53 de la Llei 39/2015, d'1 d'octubre, del procediment administratiu comú de les administracions públiques.  
Condicions  
Segons el procediment establit reglamentàriament, a fi que en el termini de trenta (30) dies presentaren la conformitat o l'oposició a l'autorització sol·licitada i emeteren, si fora procedent, els condicionants tècnics oportuns al projecte tècnic de la instal·lació, es van remetre les separates corresponents del projecte a les administracions, els organismes i les empreses de servici públic o d'interés general, els béns o els drets a càrrec seu dels quals pogueren ser afectats per esta; es van rebre els informes següents, amb el resultat que, en síntesi, es detalla:  
  
· Informe d'ADIF, amb data 17 de setembre de 2021, que indica que el promotor ha de sol·licitar l'autorització preceptiva, conformement a la Llei del sector ferroviari, per mitjà de la pàgina web d'ADIF.  
El promotor presta la conformitat a l'informe en data 7 d'octubre de 2021.  
· Resolució del regidor delegat d'Urbanisme Sostenible i Activitats de l'Ajuntament d'Elda, de data 10 de desembre de 2021, per la qual s'oposa a la sol·licitud d'autorització administrativa prèvia i declaració d'impacte ambiental de la planta solar fotovoltaica PSF Idella, de conformitat amb els informes emesos pels servicis tècnics i jurídics municipals.  
Esta resolució inclou els informes següents: condicionat emés pel cap de la secció tècnica d'Obres i Infraestructures, de data 30 de novembre de 2021; informe desfavorable emés per l'arquitecta municipal, de data 2 de desembre de 2021, en matèria de compatibilitat urbanística i compliment de criteris establits en el Decret llei 14/2020, de 7 d'agost, a més d'altres deficiències documentals; informe del cap de la Secció de Medi Ambient, de data 9 de desembre de 2021, sobre deficiències en esta matèria; informe del director de l'Àrea d'Urbanisme, Protecció i Medi Ambient i Animals, de data 9 de desembre de 2021, que indica incompatibilitat urbanística i altres deficiències.  
  
La mercantil respon en data 17 de gener de 2021, fet que dona lloc a un segon pronunciament per part de l'Ajuntament d'Elda en data 21 d'abril de 2022. Este escrit inclou: un nou informe per part del cap de la Secció de Medi Ambient, de data 7 d'abril de 2022, quant a l'ocupació d'un llit fluvial no partionat en la zona nord i l'afecció a l'arbratge que hi ha, i un informe desfavorable de l'arquitecta municipal, de data 8 d'abril de 2022, en què manté el que havia manifestat en el primer informe.  
El promotor presenta una nova resposta a l'informe emés per l'Ajuntament d'Elda, en data 22 de juny de 2022. En este respon, en primer lloc, a les qüestions plantejades pel cap de la Secció de Medi Ambient, i indica que el llit no partionat que esmenta no està inventariat ni partionat per la Confederació Hidrològica del Xúquer, i malgrat això s'ha modificat la distribució de seguidors en eixa zona. Respecte de l'arbratge que hi ha, indica que en la zona d'actuació hi ha dos zones arbrades que es respecten íntegrament, i no hi ha cap exemplar protegit. En segon lloc, respon a les qüestions plantejades en l'informe de l'arquitecta municipal, respecte a la compatibilitat urbanística, al traçat de les línies d'evacuació (indica que les centrals FV Carlit i FV Elda es troben en la fase de consultes prèvies —actualment amb autorització prèvia— i que la central Casa Mosén és posterior en la seua tramitació, i no hi ha problema que esta poguera utilitzar les rases o els suports de PSF Idella) i als pendents de les parcel·les (indica que el visor GVA no mostra pendents superiors al 25 % en les parcel·les utilitzades i que el promotor ha reubicat seguidors, ajustant el layout de manera que s'ajustara en un grau més alt a l'orografia del terreny). Pel que fa a la documentació, es remet a la resposta donada anteriorment, a més d'indicar que les línies aniran soterrades, excepte en les zones on no és possible tècnicament i que s'estava elaborant un nou estudi d'integració paisatgística (que s'ha tingut en consideració en l'informe favorable del Servici d'Infraestructura Verda i Paisatge).  
  
Es rep amb posterioritat, amb data 31 de maig de 2023, un certificat de l'Ajuntament d'Elda en el qual es fa constar l'informe de compatibilitat urbanística, de data 2 de maig de 2023, d'acord amb la consulta realitzada en data 21 de març de 2023 al Servici d'Assessorament Municipal i Intervenció Urbanística de la Direcció General d'Urbanisme, en el qual es conclou que: «A la vista del que disposa l'article 19.1 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, en relació amb l'informe de l'Advocacia de la Generalitat i de la Direcció General d'Urbanisme, l'ús «generació d'energia renovable» és compatible amb el planejament municipal a les parcel·les 129, 130, 131, 133, 194, 195 i 196 del polígon 1 d'Elda». Sobre la base d'això, s'ha de considerar la conformitat de l'Ajuntament d'Elda amb la instal·lació en qüestió, en les matèries de la seua competència, conformement a l'article 24 del Decret llei 14/2020, de 7 d'agost.  
  
Quant a la resta d'observacions exposades per l'Ajuntament, s'han de considerar com a valoracions dins de l'informe comprensiu al qual es referix l'article 30.2 del Decret llei 14/2020, de 7 d'agost o, en tot cas, com a al·legacions dins del tràmit d'informació pública. Referent a això, cal indicar que es disposa dels informes favorables dels organismes competents en matèria mediambiental, territorial i paisatgística, matèries al·ludides en els informes de l'Ajuntament d'Elda. Igualment consten sengles respostes del promotor, de data 7 de gener de 2021 i 22 de juny de 2022.  
· Escrit de l'Ajuntament de Petrer, de data 6 d'octubre de 2021, pel qual es trasllada l'informe emés per l'arquitecte municipal, el 10 de setembre de 2021, en el qual indica que el projecte s'ajusta al planejament vigent, excepte en els trams aeris que hauran de situar-se dins de la subestació elèctrica, i l'informe emés per la cap del departament de Medi Ambient, amb data 6 d'octubre de 2021, en el qual es considera que este projecte no tindrà una repercussió significativa en els valors ambientals del terme municipal de Petrer, però, no obstant això, hauran d'estimar-se els informes que s'emeten des de la Conselleria d'Agricultura, Desenvolupament Rural, Emergència Climàtica i Transició Ecològica respecte de possibles afeccions o condicionants a la zona de protecció de la zona humida Embassament d'Elda, i del projecte de declaració del Paratge Natural Municipal Pantà d'Elda i Petrer.  
El promotor mostra conformitat amb l'informe en data 16 de novembre de 2021, i considera oportú puntualitzar que el tram final de la línia subterrània d'evacuació des del camí públic fins a la connexió amb la nova posició de 66 kV de l'ST Elda, propietat d'I-DE Redes Inteligentes, SAU, continua sent subterrani fins a entrar en la subestació.  
· Informe de la Confederació Hidrogràfica del Xúquer de data 6 de setembre de 2021, i informe posterior, de data 10 de novembre de 2021, en els quals s'establixen les condicions que cal complir en els encreuaments de les línies elèctriques sobre el domini públic hidràulic.  
El promotor mostra conformitat en dates 29 de setembre de 2021 i 2 de desembre de 2021, respectivament. En esta última, mostra conformitat amb el que indica l'informe emés, i complirà els condicionants tècnics reflectits en este, i sol·licita, així mateix, a l'organisme de conca totes les autoritzacions que resulten necessari obtindre prèviament a l'inici de les obres.  
· Informe de la secció forestal de la Direcció Territorial d'Alacant de la Conselleria d'Agricultura, Desenvolupament Rural, Emergència Climàtica i Transició Ecològica de data 4 de juliol de 2022, amb les condicions que cal complir per afecció a vies pecuàries i la presència de terrenys forestals a menys de 500 m, sense afectar el projecte a forests d'utilitat pública.  
El promotor mostra conformitat en data 21 de setembre de 2022. S'indica en este escrit l'eliminació de l'accés número 4, que afectaria la via pecuària Canyada Reial d'Andalusia a València.  
· Informe favorable de la Direcció General de Cultura i Patrimoni de data 21 de febrer de 2022, aportat pel promotor mitjançant una declaració responsable relativa a la presentació d'informes favorables de 14 de març de 2023, als efectes patrimonials que preveu l'article 11 de la Llei 4/1998, d'11 de juny, del patrimoni cultural valencià, sempre que es complisquen les mesures correctores indicades d'índole etnològica i s'efectue el seguiment arqueològic en els termes proposats.  
  
· Informe de la Diputació d'Alacant de data 2 de setembre de 2021, en el qual es requerix documentació addicional, i informe favorable condicionat, de data 17 de gener de 2022, posterior al lliurament per part de la mercantil de la documentació requerida.  
El promotor mostra conformitat en data 4 de març de 2022.  
· Informe de la Direcció General de Medi Natural de data 28 de gener de 2022, en el qual s'inclouen les condicions que cal complir en relació amb afeccions a terreny forestal, gestió i control del conill de muntanya, tancaments perimetrals, protecció d'avifauna i encreuament de l'Embassament d'Elda.  
· El promotor contesta en data 3 de març i accepta el condicionat.  
  
· Informe favorable condicionat per part de la Demarcació de Carreteres de l'Estat a la Comunitat Valenciana, de data 15 de novembre de 2021.  
El promotor mostra conformitat amb l'informe en data 30 de novembre de 2021.  
· El Servici d'Infraestructura Verda i Paisatge de la Direcció General de Política Territorial i Paisatge de la llavors Conselleria de Política Territorial, Obres Públiques i Mobilitat, emet diversos informes pels quals es requerix l'esmena de la documentació en diversos aspectes de la seua competència, i s'emet un últim informe favorable, de data 28 d'octubre de 2022, condicionat al compliment de les mesures d'integració paisatgístiques i a l'ajust del programa d'implementació d'estes mesures, que s'han d'incorporar al projecte d'execució.  
· Informe del Servici de Gestió Territorial de la Direcció General de Política Territorial i Paisatge de la llavors Conselleria de Política Territorial, Obres Públiques i Mobilitat, de data 10 de juny de 2022, en el qual es conclou que la implantació de la instal·lació de la planta solar en les parcel·les objecte d'estudi i la seua infraestructura d'evacuació està afectada per perillositat d'inundabilitat, així com per pendents superiors al 25 % i per presència de cursos d'aigua, i es considera incompatible, mentres que la línia d'evacuació es considera compatible, atenent les determinacions normatives aplicables i les cartografies oficials d'ordenació del territori. S'inclouen les mesures correctores que cal complir en relació amb la recàrrega d'aqüífers, que incidisquen sobre la infiltració i el drenatge i conclou dient que la justificació dels aspectes determinats en l'informe serà objecte d'emissió d'un nou informe.  
  
Després de la resposta per part de la mercantil, el Servici de Gestió Territorial emet un nou informe, amb data 26 d'octubre de 2022, en el qual s'accepten les al·legacions, així com l'estudi d'inundabilitat aportat pel promotor, justificat en el fet que és pràcticament idèntic a l'anterior de data desembre de 2020 i que va validar la Confederació Hidrogràfica del Xúquer l'1 d'abril de 2022 amb les modificacions introduïdes en tindre en compte les consideracions aportades pel Servici de Gestió Territorial en l'informe emés el 10 de juny de 2022. D'acord amb l'article 13 de la normativa del PATRICOVA, en data 21 d'octubre de 2022 s'emet resolució d'aprovació de l'estudi d'inundabilitat de la directora general de Política Territorial i Paisatge, en el qual s'inclouen les condicions que cal complir sobre esta qüestió.  
  
L'informe conclou considerant compatible la planta solar, de conformitat amb les determinacions normatives del Pla d'acció territorial de caràcter sectorial sobre prevenció del risc d'inundació a la Comunitat Valenciana i la resta de normativa d'aplicació considerada en l'elaboració de l'informe.  
  
Avaluació ambiental  
Consta un informe d'impacte ambiental del projecte de planta solar fotovoltaica promogut per Mirlo Blanco Renovables, SL, en les parcel·les 129, 130, 131, 194, 195 i 196 del polígon 1 del terme municipal d'Elda, emés mitjançant la Resolució de data 15 de novembre de 2022, de la Direcció general de Qualitat i Educació Ambiental (exp. 151/2021/AIA), publicada el 5 de gener de 2023 (DOGV 9506).  
Implantació en sòl no urbanitzable  
Consta un certificat d'informe de compatibilitat urbanística municipal favorable emés el 30 de maig de 2023 per l'Ajuntament d'Elda, en virtut de l'article 22 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, respecte de les parcel·les on se situaran els grups generadors.  
Este informe inclou la compatibilitat urbanística favorable per a la parcel·la corresponent a la ubicació de la subestació, de conformitat amb el que preveu l'article 75.1 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana, i l'article 72 de la Llei 16/2008, de 22 de desembre.  
Consten en l'expedient informes favorables del Servici d'Infraestructura Verda i Paisatge i del Servici de Gestió Territorial, de dates 28 i 26 d'octubre de 2022, respectivament, els dos servicis dependents de la Direcció General de Política Territorial i Paisatge, així com resolució d'aprovació de l'estudi d'inundabilitat per part de la directora general de Política Territorial i Paisatge. Els condicionants establits en estos s'indiquen en el punt primer de la part resolutiva del present document.  
  
Adaptació a condicionants i a avaluació ambiental  
A causa dels condicionants indicats pels diferents organismes, la mercantil presenta el Projecte refós de planta fotovoltaica Idella 23,936 MW, de data 21 de març de 2003, amb una declaració responsable de tècnic competent, les modificacions del qual consistixen en un reordenament dels panells fotovoltaics dins de la zona de tancat, amb un nombre inferior d'estos. Així mateix, se substituïx el tipus de panell monofacial de 500 Wp de potència per bifacials de 655 Wp i el tipus d'inversors, que passa de 136 inversors de 185 kVA de potència a 68 de 352 kVA. Finalment, es presenta una relació de béns i drets afectats definitiva amb un nombre inferior de parcel·les que la inicial, i es renuncia a l'ocupació temporal de diverses parcel·les que no serà necessari tramitar, i sense que això afecte el traçat de la línia d'evacuació.  
  
Posteriorment, a requeriment d'esta administració aporta els documents següents:  
· Esmena. Document aclaridor FV Idella. Subestació Elda 66/30 kV. Novembre de 2023, amb declaració responsable de tècnic competent de 29 de desembre de 2023.  
· Annex mesures avifauna en LASAT 66kV FV Idella, desembre 2023, amb declaració responsable de tècnic competent de 29 de desembre de 2023.  
Evacuació i connexió a la xarxa  
El punt de connexió de la central fotovoltaica amb la xarxa de distribució es realitzarà a la SET Elda 66 kV, propietat d'I-DE Redes Eléctricas Inteligentes, SA, per mitjà de la seua infraestructura d'evacuació, composta per les instal·lacions següents:  
· Subestació transformadora Elda 30/66 kV.  
· Línia elèctrica aerosubterrània de 66 kV, des de la subestació anterior fins a la connexió amb la SET Elda 66 kV.  
Consta en l'expedient una memòria justificativa del compliment dels criteris de localització i implantació de centrals fotovoltaiques que fixa el Decret llei 14/2020 i, en concret, dels criteris energètics específics de la infraestructura d'evacuació que determina l'article 11 d'este.  
  
Consta una garantia econòmica per a la tramitació de la sol·licitud d'accés a la xarxa de distribució, depositada en data 6 de març de 2019 davant de l'Agència Tributària Valenciana amb número de garantia 032019V62, per a una instal·lació de producció denominada Idella FV de tecnologia fotovoltaica que s'ha de situar en el terme municipal d'Elda i de 25 MW instal·lats, per un import d'un milió d'euros (1.000.000 €) corresponents a una quantia equivalent a 40 €/kW instal·lats, en virtut de l'article 23 del Reial decret 1183/2020, de 29 de desembre.  
El promotor disposa dels permisos d'accés i connexió atorgats per l'empresa distribuïdora, de data 15 de novembre de 2019, relatius a la sol·licitud de la instal·lació PFV Idella, amb una potència d'accés concedida de 20,07 MW en 66 kV de l'ST Elda.  
A la vista del contingut i els pronunciaments d'estos permisos, ha de considerar-se que les instal·lacions no generaran incidències negatives en el sistema.  
Per a la connexió de la potència sol·licitada és necessari ampliar el sistema de 66 kV de l'ST Elda, en una posició de línia en simple barra amb tecnologia convencional (AIS) que inclou, a més, els equips auxiliars de proteccions, mesurament i control i l'obra civil necessària. L'actuació requerix una ampliació de la barra col·lectora de 66 kV, modificacions objecte d'un altre expedient administratiu que haurà de sol·licitar l'empresa titular de la instal·lació.  
La instal·lació disposa d'un sistema de control, coordinat per a tots els mòduls de generació que la integren, per a garantir que no se supera la capacitat d'accés atorgada, segons el que indica la disposició addicional primera del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica.  
Acreditacions prèvies a la resolució  
L'agent promotor acredita els aspectes següents, d'acord amb el que establix l'article 30.1 del Decret llei 14/2020, de manera prèvia a la resolució del procediment:  
- Capacitat legal, tècnica i econòmica per a dur a terme el projecte, així com la disponibilitat efectiva dels recursos econòmics i financers necessaris per a materialitzar el projecte d'execució sol·licitat.  
- Disposar dels terrenys on s'implantarà la instal·lació, sense perjuí de la sol·licitud de declaració d'utilitat pública, en concret, de les infraestructures d'evacuació.  
- Disposar dels permisos d'accés i connexió per a la instal·lació, indicats anteriorment.  
Consta l'informe preceptiu i no vinculant establit en l'article 30.2 del Decret llei 14/2020, de l'Ajuntament d'Elda, de data 26 de juliol de 2022, i de l'Ajuntament de Petrer, de data 9 d'agost de 2022.  
  
Quant a l'Ajuntament d'Elda, s'informa desfavorablement, en els mateixos termes que en els informes emesos en el tràmit de consultes descrits en l'antecedent Condicionats, i cal aplicar els mateixos raonaments exposats en este apartat, ja que consta posteriorment un informe favorable de compatibilitat urbanística i la resta d'informes favorables dels òrgans competents en matèria mediambiental, territorial i paisatgística.  
Pel que fa a l'Ajuntament de Petrer, s'informa sobre l'afecció a l'àrea de protecció del Poblet, entre altres aspectes no destacables.  
  
En este sentit, cal esmentar de nou que, durant el tràmit de consultes, s'han obtingut els informes favorables dels òrgans competents en esta matèria.  
Consta en l'expedient una proposta inicial de resolució del Servici Territorial d'Indústria, Energia i Mines d'Alacant, òrgan encarregat de la instrucció de l'expedient, així com una proposta definitiva conjunta del Servici d'Energies Renovables, Eficiència Energètica i Instal·lacions Radioactives i de la Subdirecció General d'Energia i Mines, que l'ha elevada a este centre directiu.  
  
Fonaments de dret  
Competència autonòmica i òrgan d'esta que ha de resoldre la sol·licitud  
La instrucció i resolució d'este procediment administratiu correspon a la Generalitat Valenciana, per estar la instal·lació elèctrica objecte d'este radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
D'acord amb el que disposen l'article 4.1.a i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb el Decret 226/2023, de 19 de desembre, de 2023, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme, correspon a esta direcció general resoldre el present procediment.  
  
Sobre la necessitat d'autoritzacions administratives del sector elèctric  
D'acord amb l'article 53.1 de la Llei 24/2013, de 26 de desembre, del sector elèctric, i l'article 7 del Decret 88/2005, de 29 d'abril, del Consell de la Generalitat, la construcció de les instal·lacions de producció d'energia elèctrica requerix una autorització administrativa prèvia i una autorització administrativa de construcció.  
Sobre la necessitat de pronunciament d'avaluació d'impacte ambiental  
De conformitat amb l'article 7 de la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte del present procediment constituïx un projecte sotmés a avaluació d'impacte ambiental simplificada.  
Sobre la necessitat d'informe favorable en matèria d'ordenació territorial, paisatge i urbanisme  
Segons el que indica l'article 25 del Decret llei 14/2020, l'informe en matèria d'ordenació del territori i paisatge tindrà caràcter vinculant i haurà de ser favorable a l'efecte de poder atorgar l'autorització d'implantació en sòl no urbanitzable de la instal·lació, excepte en els supòsits en els quals l'autorització esmentada no es requerisca d'acord amb la legislació d'ordenació del territori, urbanística i del paisatge.  
  
Sobre la compatibilitat urbanística  
D'acord amb l'article 19 del Decret llei 14/2020, des del punt de vista urbanístic sols es considera incompatible l'ús d'instal·lació fotovoltaica per a generació d'energia elèctrica quan estiga expressament prohibit en el planejament urbanístic municipal per a la zona urbanística en la qual es pretén situar.  
De conformitat amb l'informe de l'Advocacia de la Generalitat, de 4 de novembre de 2022, l'article esmentat és aplicable a les instal·lacions de centrals fotovoltaiques en sòl no urbanitzable la potència instal·lada de les quals no siga superior a 50 MW i no excedisquen del territori de la Comunitat Valenciana, mentres que l'article 10.bis del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge (TRLOTUP), s'ha d'aplicar a la resta de les instal·lacions de centrals fotovoltaiques.  
  
Sobre la declaració d'utilitat pública, en concret  
D'acord amb l'article 54 de la Llei 24/2013, de 26 de desembre, les instal·lacions de generació d'energia elèctrica es declaren, amb caràcter general, d'utilitat pública, als efectes d'expropiació forçosa dels béns i drets necessaris per a establir-les i de la imposició i l'exercici de la servitud de pas. Segons l'article 55.1 de la norma legal esmentada, les empreses interessades poden sol·licitar el reconeixement, en concret, de la utilitat pública de les instal·lacions d'estes, i per a fer-ho hauran d'incloure una relació concreta i individualitzada dels béns o drets que consideren d'expropiació necessària.  
Per a la sol·licitud de declaració d'utilitat pública, en concret, de part de la instal·lació que s'executarà, són aplicables el procediment i les disposicions contingudes en el capítol V del títol VII del Reial decret 1955/2000, d'1 de desembre, segons preveu la disposició addicional primera del Decret 88/2005, de 29 d'abril.  
Segons l'article 27 del Decret llei 14/2020, per a la valoració del reconeixement o la declaració de la utilitat pública, en concret, de la instal·lació, es tindran en compte els aspectes següents, entre altres:  
- Les infraestructures d'evacuació de les instal·lacions de producció queden obertes al fet que puguen ser objecte de cotitularitat per altres generadors, sense perjuí dels costos equitatius i raonables que estos hagen de sufragar per a fer-ho.  
- El compromís per part de la persona titular que l'energia que produirà la central durant la vida útil i comercial d'esta s'oferirà al mercat organitzat de producció d'energia elèctrica en què es fixen els preus majoristes per als consumidors del sistema elèctric.  
  
En virtut del que disposa l'article 57 de la Llei 24/2013, de 26 de desembre, i en el que resulte aplicable de l'article 162.3 del Reial decret 1955/2000, la servitud de pas aeri comprendrà, a més del vol sobre el predi servent, l'establiment de pals, torres o suports fixos per a sustentar cables conductors d'energia, amb l'increment en les distàncies de seguretat que s'establisquen reglamentàriament, així com la servitud de pas subterrani comprén l'ocupació del subsol pels cables conductors, a la profunditat i amb les altres característiques que assenyale la legislació urbanística aplicable. Comprendrà igualment el dret de pas o accés i l'ocupació temporal de terrenys o altres béns necessaris per a la construcció, la vigilància, la conservació i la reparació de les instal·lacions corresponents.  
  
Que, en relació amb la utilitat pública, resulta aplicable l'article 52 de la Llei d'expropiació forçosa, de 16 de desembre, amb l'abast i els efectes que preveu el títol IX de la Llei 24/2013, de 26 de desembre, del sector elèctric i de les seccions 2a i 3a del capítol V del títol VII del Reial decret 1955/2000, d'1 de desembre.  
Procediment específic aplicable a esta sol·licitud  
La part sol·licitant va presentar sol·licitud inicial d'autorització administrativa prèvia i autorització administrativa de construcció per a la central fotovoltaica, prèviament a l'entrada en vigor del Decret llei 14/2020, de 7 d'agost, del Consell. De conformitat amb el que es disposa en la disposició transitòria primera d'este, els procediments regulats en este decret llei en tràmit a la seua entrada en vigor, es regiran per la normativa anterior, sense perjuí que les persones interessades puguen presentar una nova sol·licitud. En este cas, podran sol·licitar la convalidació dels tràmits que s'hagen completat, que serà resolta per l'òrgan competent per raó de la matèria.  
Atesa la disposició transitòria esmentada, la part sol·licitant va presentar una nova sol·licitud, desistint de la sol·licitud inicial d'autorització administrativa prèvia i autorització administrativa de construcció, d'acord amb l'article 94 de la Llei 39/2015 esmentada. També va sol·licitar la convalidació de l'acord d'admissió a tràmit i de les taxes abonades en l'expedient inicial.  
Tenint en compte el que s'ha indicat i el que s'establix en l'article 7.3 del Decret 88/2005, de 29 d'abril, per tractar-se d'una central fotovoltaica que s'ha d'implantar en sòl no urbanitzable, és aplicable el procediment establit en el capítol II del títol II del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
Sobre l'abast material, el contingut i els requisits sectorials de les autoritzacions substantives elèctriques  
A més, d'acord amb l'article 21.5 de la Llei 24/2013, de 26 de desembre, formaran part de la instal·lació de producció les seues infraestructures d'evacuació, que inclouen la connexió amb la xarxa de transport o de distribució i, si és el cas, la transformació d'energia elèctrica.  
D'acord amb l'article 123.2 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, en el cas de línies que complisquen funcions d'evacuació d'instal·lacions de producció d'energia elèctrica, en cap cas podrà atorgar-se l'autorització administrativa prèvia de les infraestructures d'evacuació d'una instal·lació de generació sense l'aportació prèvia d'un document, subscrit per tots els titulars d'instal·lacions amb permisos d'accés i de connexió atorgats en la posició de línia d'arribada a la subestació de la xarxa de transport o distribució, segons siga procedent en cada cas, que acredite que hi ha un acord vinculant per a les parts en relació amb l'ús compartit de les infraestructures d'evacuació. A este efecte, el document esmentat es podrà aportar en el moment de realitzar la sol·licitud a la qual es referix l'apartat anterior o en qualsevol moment del procediment d'obtenció de l'autorització administrativa prèvia.  
  
D'acord amb l'article 53.1.a de la Llei 24/2013, de 26 de desembre, del sector elèctric, l'autorització administrativa d'instal·lacions de generació no podrà ser atorgada si el seu titular no ha obtingut prèviament els permisos d'accés i connexió a les xarxes de transport o distribució corresponents.  
Este article disposa, a més, que les autoritzacions administratives d'instal·lacions de generació es podran atorgar per una potència instal·lada superior a la capacitat d'accés que figure en el permís d'accés. En este sentit, la disposició addicional primera del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, establix que les instal·lacions de generació d'electricitat amb una potència total instal·lada que supere la capacitat d'accés atorgada en el permís d'accés hauran de disposar d'un sistema de control coordinat per a tots els mòduls de generació i instal·lacions d'emmagatzematge que les integren, que impedisca que la potència activa que puga injectar a la xarxa supere esta capacitat d'accés.  
  
D'acord amb la redacció vigent de l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, en el cas d'instal·lacions fotovoltaiques, la potència instal·lada serà la inferior d'entre les dos següents:  
a) La suma de les potències màximes unitàries dels mòduls fotovoltaics que configuren esta instal·lació, mesurades en condicions estàndard segons la norma UNE corresponent.  
b) La potència màxima de l'inversor o, si és el cas, la suma de les potències dels inversors que configuren esta instal·lació.  
Esta definició de potència instal·lada tindrà efectes per a les instal·lacions que, una vegada comencen a tramitar-se, encara no hagen obtingut l'autorització d'explotació definitiva, segons la disposició transitòria quinta del Reial decret 1183/2020, de 29 de desembre.  
D'acord amb l'apartat 2.A.4 de l'article 5 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que esta no genera incidències negatives en el sistema.  
Sobre la regulació aplicable en matèria de seguretat i qualitat industrials  
D'acord amb l'article 53.9 de la Llei 24/2013, de 26 de desembre, del sector elèctric, les instal·lacions de producció d'energia elèctrica hauran d'ajustar-se a les corresponents normes tècniques de seguretat i qualitat industrials, de conformitat amb el que preveu la Llei 21/1992, de 16 de juliol, d'indústria, i la resta de normativa que resulte aplicable.  
Com que la present sol·licitud es referix a una instal·lació elèctrica fotovoltaica que genera en baixa tensió i injecta a la xarxa elèctrica en alta tensió, són aplicables els reglaments de seguretat industrial següents:  
- El Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries.  
- El Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues ITC-RAT 01 a 23.  
  
- El Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09.  
- La resta de disposicions tècniques aplicables.  
Les línies aèries es troben dins d'una zona definida com a àrea prioritària de reproducció, alimentació i dispersió de les aus, en virtut de la Resolució, de 6 de juliol de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'amplien les zones de protecció de l'avifauna contra la col·lisió i electrocució (DOGV 9138, 29.07.2021), motiu pel qual es troba en zona de protecció d'avifauna segons article 4.1.c del Reial decret 1432/2008, de 29 d'agost, pel qual s'establixen mesures per a la protecció de l'avifauna contra la col·lisió i l'electrocució en línies elèctriques d'alta tensió, per la qual cosa li són aplicables les prescripcions tècniques establides en este reial decret.  
Sobre els requisits subjectius que ha d'acreditar la persona sol·licitant  
De conformitat amb l'article 30.1 del Decret llei 14/2020, de 7 d'agost, del Consell, prèviament a la resolució de pronunciament sobre la sol·licitud presentada per la part promotora, haurà d'acreditar:  
· Disposar de manera efectiva de recursos econòmics i financers necessaris per a materialitzar el projecte d'execució sol·licitat;  
· disposar dels terrenys en què este es vaja a executar, sense perjuí de la possibilitat expropiatòria en cas que la instal·lació s'haja declarat d'utilitat pública en concret, i  
· haver obtingut els permisos d'accés i connexió a les xarxes de transport o distribució d'energia elèctrica.  
D'acord amb el que disposen l'article 53.4 de la Llei 24/2013, de 26 de desembre, del sector elèctric; l'article 131 del Reial decret 1955/2000, d'1 de desembre, i l'article 8 del Decret 88/2005, de 29 d'abril, les persones sol·licitants d'autoritzacions d'instal·lacions de producció d'energia elèctrica han d'acreditar la capacitat legal, tècnica i economicofinancera exigible per a realitzar cada un dels projectes que presenten, tot això sense perjuí del que preveu este últim en relació amb l'exempció d'acreditació d'estes capacitats que potestativament puga atorgar l'Administració per als qui estiguen exercint l'activitat.  
Sobre l'obligació i les garanties de desmantellament i restauració de la central en finalitzar l'activitat  
Segons el que establix el capítol III del títol III del Decret llei 14/2020, la persona titular de la instal·lació està obligada a desmantellar-la completament i restaurar els terrenys i l'entorn en finalitzar l'activitat, i ha de constituir una garantia econòmica a favor de l'òrgan competent en matèria d'energia per a autoritzar la instal·lació, l'import de la qual serà la capitalització del pressupost de desmantellament de la central fotovoltaica i de restauració del terreny i l'entorn afectat al tipus d'interés legal dels diners, considerant una vida útil de la instal·lació de 30 anys. En cap cas este import serà inferior al 5 % del pressupost d'execució material del projecte tècnic. Esta garantia es cancel·larà quan la persona titular de la instal·lació acredite el compliment de les obligacions a les quals està afecta.  
En consideració de tot això, complits els requisits i els procediments legals i reglamentaris establits en la legislació vigent aplicable, i en concret d'acord amb la Llei 24/2013, de 26 de desembre, del sector elèctric; el Reial decret 1955/2000, d'1 de desembre; el Decret llei 14/2020, de 7 d'agost, del Consell, en la redacció vigent en el moment de la sol·licitud, i altres disposicions d'aplicació general i particular en la present resolució, la Direcció General d'Energia i Mines, en l'àmbit de les competències que té atribuïdes, resol:  
  
  
Primer  
Autorització d'implantació en sòl no urbanitzable del projecte de central fotovoltaica PSF Idella per a la realització de l'activitat de producció d'energia elèctrica.  
Atés el sentit de l'informe emés per l'òrgan competent en matèria d'ordenació del territori i paisatge, s'atorga l'autorització d'implantació en sòl no urbanitzable a Mirlo Blanco Renovables, SL, de la central fotovoltaica PSF Idella per a la realització de l'activitat de producció d'energia elèctrica en les parcel·les següents:  
  
Municipi: Elda Polígon: 1 Parcel·les: 129, 130, 131, 194, 195, 196  
Àrea de la superfície parcel·lària (ha) 50,50  
Àrea de la superfície tancada (ha) 44,46  
Àrea de la superfície ocupada (ha) 11,60  
  
  
Sotmesa a les condicions següents:  
Ordenació del territori  
D'acord amb la resolució d'aprovació de l'estudi d'inundabilitat per part de la directora general de Política Territorial i Paisatge:  
- L'Ajuntament, com a administració responsable dels projectes d'urbanisme, condicionarà l'aprovació de la llicència urbanística al correcte disseny i execució de les obres de drenatge. Així mateix, haurà de comprovar el correcte dimensionament i execució d'esta infraestructura de drenatge per a no afectar tercers aliens a l'àmbit d'actuació, i ha de rescabalar els danys que es produïsquen per este motiu, sense perjuí de les autoritzacions pertinents que hauran d'obtindre's de l'organisme de conca.  
- Si l'actuació afecta el domini públic hidràulic i/o zona de policia o a la possible incidència en el règim de corrents, haurà d'ajustar-se al que es disposa en la normativa vigent (text refós de la Llei d'aigües i disposicions que el despleguen); igualment s'haurà d'obtindre autorització prèvia per a l'abocament de les aigües pluvials, així com si es preveu realitzar captacions d'aigua superficial o subterrània.  
Infraestructura verda i paisatge:  
- La documentació aportada proposa la plantació d'espècies arbustives autòctones al voltant del perímetre de la planta. Esta pantalla vegetal es realitzarà amb les espècies vegetals naturals de la zona proposades en la reforestació (Teucrium libanitis, Lygeum spartium, Helianthemum squamatum, Limonium spp, Quercus coccifera, Juniperus oxycedrus), i en un marc de plantació variable d'almenys 3 línies paral·leles per a oferir la màxima naturalitat a l'entorn. Així mateix, esta plantació es complementarà amb la inclusió de bosquets amb espècies arbustives o arbòries de port xicotet (Quercus coccifera, Rhamnus lycioides, Juniperus oxycedrus, Anthyllis cytisoides) distribuïts de manera aleatòria en taques de grandàries diverses. Es plantaran espècies jóvens amb un port mínim entre 80 i 100 cm d'altura.  
Respecte a esta mesura, cal matisar-la; s'ha d'evitar el caràcter aleatori de la ubicació dels bosquets proposats i es considera necessària la disposició d'estos en les zones amb més grau de visibilitat. Entre estes zones, cal considerar la zona d'afecció visual des del castell de Sax, en la qual s'implantaran espècies de més port, a fi de minimitzar, en la mesura que siga possible, l'impacte des d'este RP.  
  
En relació amb esta plantació perimetral, s'ampliarà l'extensió d'este tractament vegetal en l'entorn immediat dels habitatges unifamiliars situats a l'est de l'actuació, es deixarà la part confrontant amb estos habitatges sense ocupació de panells, a fi d'establir un adequat espai de transició entre usos, tal com ve descrit en apartats anteriors d'este informe.  
- Es mantindrà la vegetació actual en les zones de la parcel·la no ocupades pels mòduls i es plantarà vegetació anàloga a la que hi ha en les zones lliures de la parcel·la en les quals siga possible. Es valorarà la inclusió d'espècies arbustives i herbàcies autòctones a fi de mitigar l'impacte de les estructures portants. Es respectarà la vegetació adventícia en les àrees circumdants a camins, planta solar i suports de la línia d'evacuació.  
Es procedirà a retirar i apilar la primera capa de 20 cm de terra vegetal, on es troben les llavors de les espècies vegetals que hi ha actualment en el terreny. Una vegada finalitzades les obres i completades les instal·lacions productives, es procedirà a estendre esta terra en les zones d'obres i les seues àrees d'influència, a fi que puguen rebrotar de manera natural les espècies vegetals que hi haguera prèviament.  
  
- S'ha de respectar la topografia actual i garantir la mínima interacció amb el sòl; s'ha d'atendre especialment la trobada amb els terrenys confrontants. S'adaptarà la disposició dels mòduls al pendent de les parcel·les, i es reproduirà en la mesura que siga possible l'estructura topogràfica del terreny; s'evitarà, en tot cas, la construcció de plataformes que suposarien una gran alteració del paisatge. La morfologia de la planta respectarà les elevacions i els pendents de la topografia de les parcel·les i els mòduls comptaran amb estructures adaptables a les línies topogràfiques dels terrenys actuals. S'evitarà qualsevol afecció sobre els murets i els abancalaments que hi haja.  
- La instal·lació s'adaptarà al parcel·lari i al patró del paisatge, i es respectarà l'estructura dels camins actuals. En tot cas, s'evitaran grans desmunts o moviments de terra que puguen alterar les característiques dels patrons del paisatge.  
Es mantindrà el traçat del camí interior que creua la parcel·la 130 del polígon 1 en sentit nord-sud, així com el del vial que hi ha en la parcel·la 194 del polígon 1.  
- Es prioritzaran les superfícies permeables del sòl, i el segellament o la formigonada del terreny es restringirà a les àrees en què el funcionament de l'activitat ho faça necessari.  
- Es procurarà la qualitat dels dissenys, tant de la planta en conjunt com dels seus elements, i s'hauran d'evitar superfícies excessivament reflectores i altura excessiva dels mòduls. Totes les parts metàl·liques, incloses les estructures de suport, es pintaran amb tonalitats grisenques mats, a fi d'impedir reflexos.  
S'utilitzaran pintures minerals amb base de silicats i s'evitaran pintures plàstiques.  
Les construccions associades s'harmonitzaran amb l'entorn immediat, s'utilitzaran les característiques pròpies de l'arquitectura i els acabats tradicionals de la zona, i s'empraran les formes i els materials que produïsquen menys impacte. El cromatisme exterior de les edificacions haurà de ser conforme a les tonalitats presents en l'entorn. No s'utilitzaran revestiments reflectors en els tancaments de façana i s'evitaran materials opacs que puguen produir reflexos apreciables.  
La classe de llast utilitzat en els vials tindrà unes característiques tals que no hi haja diferències apreciables de color entre els camins actuals i els de nova construcció.  
- Els panells i la cartelleria utilitzaran materials els colors i les textures dels quals afavorisquen la integració amb el paisatge. S'haurà de concretar la seua ubicació, les dimensions i la tipologia de l'ancoratge al terreny.  
- Les mesures d'integració paisatgística hauran de ser reflectides en el programa d'implementació corresponent, amb la finalitat de garantir-ne la inclusió en el projecte, segons els apartats i i j de l'annex II del TRLOTUP.  
El període de vigència d'esta autorització d'implantació serà de 30 anys, sense perjuí de les possibles pròrrogues que s'atorguen, amb una sol·licitud prèvia per la persona titular amb anterioritat al final del termini esmentat, i que estiguen justificades plenament.  
La caducitat de l'autorització d'implantació en sòl no urbanitzable suposarà la caducitat de les autoritzacions energètiques concedides i l'obligació per part de la persona titular del desmantellament de la instal·lació i de la restauració del terreny i l'entorn afectat.  
De la mateixa manera, en cas de tancar definitivament la instal·lació, es produirà la caducitat de l'autorització d'implantació en sòl no urbanitzable, fet que s'especificarà en l'autorització del tancament.  
En el plànol que consta en l'annex I, es reflectix la zona delimitada per tancat per a ocupació, pels grups convertidors, d'energia solar a electricitat, així com les coordenades geogràfiques que la definixen.  
  
Segon  
Autorització administrativa prèvia del projecte de central fotovoltaica PSF Idella, incloent-hi la infraestructura d'evacuació, fins a la posició de 66 kV de la subestació de distribució ST Elda, titularitat d'I-DE Redes Eléctricas Inteligentes, SAU.  
Atorgar autorització administrativa prèvia a la mercantil Mirlo Blanco Renovables, SL, per a la instal·lació d'una central fotovoltaica i de la seua infraestructura d'evacuació, que es detalla a continuació:  
  
  
DADES GENERALS DE LA CENTRAL ELÈCTRICA AUTORITZADA I EL SEU ACCÉS A LA XARXA  
  
DENOMINACIÓ PSF Idella  
TITULAR Mirlo Blanco Renovables, SL. B-42581728  
TECNOLOGIA Fotovoltaica  
TERMES MUNICIPALS GRUPS (PROVÍNCIA) Elda (Alacant)  
TERMES MUNICIPALS D'EVACUACIÓ FINS AL PUNT DE CONNEXIÓ AMB LA XARXA (PROVÍNCIA) Elda i Petrer (Alacant)  
POTÈNCIA NOMINAL INVERSORS (MW) 23,936 MWn  
POTÈNCIA PIC DELS MÒDULS FOTOVOLTAICS (MWp) 26,074 MWp (28,702 MWp amb guany del 10 %)  
POTÈNCIA INSTAL·LADA (MW) (segons l'article 3, RD 413/2014) 23,936 MW  
CAPACITAT D'ACCÉS A LA XARXA CONCEDIDA (MW) 20,07 MW  
NECESSITAT DE SISTEMA DE CONTROL COORDINAT DE POTÈNCIA (segons DA 1a, RD 1183/2020) Si per ser inferior la capacitat d'accés concedida a la potència instal·lada: instal·lació de PPC (power plant controller), com a sistema de control coordinat per a garantir que no se supera la capacitat d'accés atorgada.  
XARXA A LA QUAL ES CONNECTA: Distribució  
PUNT DE CONNEXIÓ AMB LA XARXA En barres de 66 kV de l'ST Elda, titularitat d'I-De Redes Eléctricas Inteligentes, SAU.  
  
  
  
EMPLAÇAMENT DE LA PART DE LA CENTRAL AMB TANCAT PERIMETRAL  
  
Municipi: Elda Polígon: 1 Parcel·les: 129, 130, 134, 194, 195, 196  
Nre. zones 2  
Àrea de la superfície de tancat (m²) Superfície per zona  
- Zona 1: 334.092  
- Zona 2: 110.506  
  
Parcel·les per zona:  
Zona 1: parcel·les 129, 130, 131  
Zona 2: parcel·les 194, 195, 196  
  
TOTAL: 444.598  
Àrea de la superfície ocupada per mòduls (m²) 116.000  
  
  
  
CARACTERÍSTIQUES ELÈCTRIQUES DE LA CENTRAL FOTOVOLTAICA DINS DEL TANCAT  
  
CAMP GENERADOR  
Nre. de mòduls FV 39.808  
Àrea unitària del mòdul (m²) 3,11  
Potència unitària màxima (Wp) 655 Wp (721 Wp amb guany del 10 %)  
Potència total mòdul (kWp) 26,074 MWp (28,702 MWp amb guany del 10 %)  
Tipus de cèl·lules Silici monocristal·lí  
Cares actives dels mòduls Bifacial  
Inclinació (°) 25  
Orientació Fixa  
Ancoratge de l'estructura al terreny Clavament directe al terreny, sense fonamentació  
  
  
INFRAESTRUCTURA D'EVACUACIÓ FINS A LA SUBESTACIÓ DE XARXA «ST ELDA»  
  
ST ELDA 30/66 kV  
Municipi: Elda Polígon: 1 Parcel·les: 196  
Relació de transformació 30/66 kV  
Sistema de 30 kV  
Esquema Barra simple  
Cel·les D'interior, blindades d'aïllament en SF6, 36 kV:  
 Tres (3) posicions de línia des de la central fotovoltaica. 630 A.  
 Una (1) posició de connexió de servici de transformador. 1250 A.  
 Una (1) posició de mesura i servicis auxiliars. 630 A.  
Reactància trifàsica de 500 A durant 30 s  
Servicis auxiliars 1 transformador de 100 kVA, 30/0,4-0,23 kV, trifàsics d'interior, Dyn11  
Sistema de 66 kV  
Configuració. línia-transformador, d'intempèrie  
Nre. i tipus de transformadors de potència 1; 25 MVA (ONAN) 30/66 kV amb regulació en càrrega en 21 escalons  
  
  
LÍNIA 66 kV ST ELDA 30/66 kV - ST ELDA 66 kV (I-DE)  
CARACTERÍSTIQUES GENERALS  
Tipus d'instal·lació Línia elèctrica aerosubterrània  
Grup (segons el Decret 88/2005) Primer  
Categoria (segons el Reial decret 223/2008) Primera  
Zona aplicada B  
Sistema Corrent altern trifàsic  
Freqüència (Hz) 50  
Tensió nominal (kV eficaç) 66  
Tensió més elevada de la xarxa (kV eficaç) 72,5  
Municipis afectats Elda i Petrer  
Província afectada Alacant  
Polígons i parcel·les afectades d'Elda Polígon: 1 Parcel·les: 196, 9035, 9034, 9036, 185 i 9004  
 Polígon: 2 Parcel·les: 130, 9013, 9012, 120, 32, 33, 31, 30, 25, 29, 26, 27, 9006, 102, 9002, 101 i 105  
Polígons i parcel·les afectades de Petrer Polígon: 23 Parcel·les: 32, 31, 9011, 9003, 9009 i 35  
Origen instal·lació ST ELDA 30/66 kV  
Final instal·lació ST ELDA 66 kV  
RECORREGUT SUBTERRANI  
Recorregut Tram 1: inici en subestació PSF Idella, ST Elda, 30/66 kV fins al suport núm. 1 (PAS): 745 m  
Tram 2: suport núm. 6 (PAS) fins a la subestació ST Elda, 66 kV, propietat d'I-DE: 902 m  
Longitud (m) 1.647  
Tipus de conductor de fase DQQ3-02H 06/66 kV 1 x 300 mm² K A EL+H120 (tram 1)  
HEPRZ1(AS) 20L 36/66 kV 1 x 300 mm² K A EL+H120 (tram 2)  
Tipus de canalització Soterrat sota tub formigonat  
Nre. de circuits 1  
Tipus de connexió de les pantalles a terra Single point  
Material conductor de fase Alumini  
Material de la pantalla Coure  
Secció total conductor de fase (mm²) 300  
Secció de la pantalla (mm²) 120  
Diàmetre exterior del cable (mm) 51  
Cable de terra Fibra òptica  
Diàmetre (mm) 16,4  
RECORREGUT AERI  
Recorregut Origen: suport núm. 1 PAS  
Final: suport núm. 6 PAS  
Tipus de conductor de fase LA 180 (147-AL1/34-ST1A), simple circuit  
Material conductor de fase Alumini i acer  
Secció total conductor de fase (mm²) 147,3  
Diàmetre aparent (mm) 17,5  
Nre. de conductors per fase Símplex  
Nre. de circuits 1  
Longitud aèria (m) 987  
Configuració. A portell  
Tipus de cable de terra OPGW 64K78  
Material conductor Fibra òptica  
Secció resistent cable de terra (mm²) 143,7  
Diàmetre exterior (mm) 16,4  
Nre. cables de terra 1  
Tipus d'aïllador (material) Polimèrics  
Nre. suports total de la línia 6  
Material dels suports Metàl·lics, de gelosia  
  
  
En l'annex II es reflectix la disposició dels mòduls fotovoltaics, així com la infraestructura d'evacuació, incloent-hi els suports del tram aeri de la línia elèctrica.  
Per a esta autorització, es compliran les determinacions reflectides en l'informe d'impacte ambiental de data 15 de novembre de 2022, en el qual s'estima que el projecte de planta solar fotovoltaica promogut per Mirlo Blanco Renovables, SL, en les parcel·les 129, 130, 131, 194, 195 i 196 del polígon 1 del terme municipal d'Elda, sense perjuí de l'obtenció prèvia de les autoritzacions sectorials que li siguen aplicables, no tindrà efectes significatius sobre el medi ambient i no requerix una avaluació d'impacte ambiental ordinària, sempre que s'ajuste a les previsions del projecte, del document ambiental als termes del present informe, i en particular:  
- S'executaran les mesures d'integració paisatgística desenvolupades en l'estudi d'integració paisatgística actualitzat. Es respectarà l'orografia i els bancals, així com la vegetació que hi ha en zones no ocupades pels mòduls, amb l'afavoriment del creixement de la vegetació una vegada executada la planta. Així mateix, s'integrarà visualment la planta amb els elements territorials de l'àmbit d'execució.  
- L'ús d'aigua en la planta quedarà condicionat al fet que es dispose de subministrament per una empresa autoritzada o concessió de l'organisme de conca.  
- Si durant l'execució de les obres es produïxen troballes, el promotor haurà de posar el fet en coneixement de la conselleria competent en patrimoni cultural de manera immediata i adoptar les mesures pertinents per a protegir-les i conservar-les, d'acord amb el que preveuen els articles 63 i 65 de la Llei 4/1998, d'11 de juny, del patrimoni cultural valencià. Es respectaran les mesures de protecció del patrimoni etnològic present establides per la Direcció General de Cultura i Patrimoni, incloent-hi l'abalisament del pou Camara Alta.  
  
- No es col·locaran seguidors solars ni centres de transformació en les zones restringides de conformitat amb l'estudi d'inundabilitat validat per l'organisme de conca, coincidents amb les zones amb presència de cursos d'aigua. A més, es crearà un camí perimetral a la zona nord-oest que complirà funcions d'accés per a manteniment i de captació, conducció o evacuació d'escorrentia superficial.  
- Es respectarà la zona de flux preferent dels barrancs presents en l'àmbit d'actuació i s'obtindrà, abans de l'execució de l'obra l'autorització preceptiva de la Confederació Hidrogràfica del Xúquer per l'ocupació de les seues zones de policia (100 m), de conformitat amb l'article 9 del Reglament del domini públic hidràulic.  
- Es disposarà de zones impermeabilitzades i d'un sistema d'arreplega de possibles fuites d'olis i combustibles, procedents de la maquinària i de les estructures que es generen durant l'execució de l'obra. La subestació transformadora comptarà amb un sistema estanc de contenció de fuites d'oli del transformador. Els residus generats es gestionaran segons la normativa vigent i mitjançant un gestor autoritzat; s'establiran les zones d'arreplegada de residus i no s'apilaran en zones amb pendents elevats o amb perillositat d'inundació.  
   
- Atesa la presència de sòl forestal ordinari en l'àmbit d'actuació, durant les obres i l'explotació, se seguiran les prescripcions del Decret 7/2004, de 23 de gener, del Consell de la Generalitat Valenciana, sobre mesures de seguretat i prevenció en incendis forestals.  
  
- Relatiu a l'ocupació temporal de la via pecuària de la Canyada Reial d'Andalusia a València, se sol·licitarà la pertinent autorització d'ocupació de conformitat amb la Llei 3/2014, d'11 de juliol, de la Generalitat, de vies pecuàries i es respectarà la seua amplària legal quant a la imposició del tancat perimetral i els suports de la línia d'evacuació.  
- L'emissió de l'autorització administrativa de tancament definitiu de la central obligarà el promotor a desmantellar-la.  
- Les accions incloses en el Programa de vigilància i seguiment ambiental s'han de documentar a l'efecte d'acreditar l'adopció i l'execució de les mesures preventives i correctores proposades i la comprovació de l'eficàcia d'estes. La documentació haurà d'estar a la disposició de les autoritats competents.  
Pressupostos de les instal·lacions  
  
Pressupost global d'execució (€) 60.169.148,64  
94.068.341,10 € central FV + 1.037.930,66 € SET Elda +   
424.260,88 € LAT 66 kV  
Pressupost de desmantellament i restauració (€) 1.007.916,06  
  
  
Les autoritzacions referides s'atorguen condicionades al compliment de les determinacions que preveuen els condicionants imposats per les diferents administracions i organismes, i que han acceptat els titulars d'esta autorització.  
La persona titular de l'autorització tindrà els drets, els deures i les obligacions que establix el títol IV de la Llei 24/2013, de 26 de desembre, del sector elèctric, i el desplegament reglamentari d'esta, i en particular, els que establixen els articles 6 i 7 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus. En tot cas, la mercantil ha d'observar els preceptes, les mesures i les condicions que s'establisquen en la legislació aplicable en cada moment a l'activitat de producció d'energia elèctrica.  
L'incompliment de les condicions i els requisits que establix l'autorització o la variació substancial dels pressupostos que han determinat que s'atorgue podran ocasionar que es revoque.  
D'acord amb el segon paràgraf de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjuí de les concessions, les autoritzacions, les llicències i els permisos, tant públics com privats, que hagen d'obtindre necessàriament els titulars, d'acord amb altres disposicions que resulten aplicables, i especialment, les relatives a l'ordenació del territori i al medi ambient. En tot cas, esta autorització s'emet sense perjuí de tercers i no afecta els drets particulars.  
  
Les instal·lacions de producció d'energia elèctrica autoritzades hauran d'inscriure's en el Registre administratiu d'instal·lacions de producció d'energia elèctrica, amb una acreditació prèvia del compliment dels requisits i segons el procediment establit reglamentàriament.  
  
  
Tercer  
Estimar la sol·licitud de declaració d'utilitat pública, en concret, de la línia elèctrica d'evacuació.  
Declarar, en concret, la utilitat pública de la línia aerosubterrània d'alta tensió 66 kV, titularitat de Mirlo Blanco Renovables, SL, situada en les parcel·les següents de la instal·lació autoritzada en el punt segon d'esta resolució:  
- parcel·les 9035, 9034, 9036, 185 i 9004 del polígon 1 i  
- parcel·les 130, 9013, 9012, 120, 32, 33, 31, 30, 25, 29, 26, 27, 9006, 102, 9002, 101 i 105 del polígon 2, del terme municipal d'Elda (Alacant), i  
- parcel·les 32, 31, 9011, 9003 i 9009 del polígon 23, del terme municipal de Petrer (Alacant).  
Esta declaració té implícita, en tot cas, la necessitat d'ocupació urgent dels béns o d'adquisició dels drets afectats, a l'efecte de l'article 52 de la Llei, de 16 de desembre de 1954, sobre expropiació forçosa, de manera que la persona titular adquirix la condició de beneficiària en l'expedient expropiatori, que es concreta en una afecció a les finques particulars incloses en la relació que figura en l'annex, amb l'abast i els efectes que preveu el títol IX de la Llei 24/2013, de 26 de desembre, del sector elèctric, i les seccions 2a i 3a del capítol V del títol VII del Reial decret 1955/2000, d'1 de desembre.  
  
Igualment, porta implícita l'autorització per a l'establiment o el pas de la instal·lació elèctrica sobre terrenys de domini, ús o servici públic o patrimonials de l'Estat, o de les comunitats autònomes, o d'ús públic, propis o comunals de la província o municipi, obres i servicis d'estos i zones de servitud pública.  
S'inclou en l'annex III la relació de béns i drets afectats.  
  
Quart  
Autoritzacions administratives de construcció de les instal·lacions autoritzades en el punt segon.  
Atorgar les autoritzacions administratives de construcció per a les instal·lacions descrites en el punt segon de la present resolució, sobre la base dels projectes d'execució, i annexos a estos, que es detallen a continuació i consten en l'expedient instruït:  
- Projecte refós planta fotovoltaica Idella 23,936 MW amb data de firma 21 de març de 2023 i declaració responsable de tècnic projectista.  
  
- Projecte per a autorització administrativa de construcció de línia d'evacuació 66 kV de la PFV Idella, visat pel Col·legi Oficial d'Enginyers Industrials de Burgos i Palència en data 23 de juliol de 2020 i número de visat BU2000266.  
- Annex mesures avifauna en LASAT 66kV FV Idella, desembre 2023», amb declaració responsable de tècnic competent de 29 de desembre de 2023.  
- Projecte d'execució de subestació Elda 66/30 kV visat pel Col·legi Oficial d'Enginyers Industrials de Burgos i Palència en data 18 de juny de 2020 i número de visat BU2000233.  
- Esmena. Document aclaridor FV Idella. Subestació Elda 66/30 kV, novembre de 2023, amb declaració responsable de tècnic competent de 29 de desembre de 2023.  
Consta la declaració responsable de compliment amb la normativa aplicable, d'acord amb el que s'establix en l'article 53.1.b de la Llei 24/2013, de 26 de desembre, del sector elèctric.  
Esta autorització habilita els titulars d'esta a construir les instal·lacions, sempre que complisquen els requisits tècnics exigibles i d'acord amb les condicions següents:  
  
1. Les instal·lacions s'han d'executar segons el projecte o els projectes presentats, els annexos, si és el cas, i d'acord amb els condicionants tècnics establits per les administracions públiques, els organismes i les empreses de servici públic o d'interés general afectats per les instal·lacions presents i que han sigut acceptats per la part sol·licitant. En cas que, per a fer-ho, siga necessari introduir modificacions en la instal·lació respecte de la documentació presentada, la persona titular d'esta autorització ha de sol·licitar a este òrgan l'autorització corresponent prèviament a l'execució, llevat que es tracte de modificacions no substancials.  
2. Les instal·lacions que s'executaran han de complir, en tot cas, el que establix el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les instruccions tècniques complementàries ITC-LAT 01 a 09; el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les instruccions tècniques complementàries ITC-RAT 01 a 23, i el Reial decret 842/2002, de 2 d'agost, pel qual s'aproven el Reglament electrotècnic per a baixa tensió i les instruccions tècniques complementàries d'este. Així mateix, el Reial decret 1432/2008, de 29 d'agost, pel qual s'establixen mesures per a la protecció de l'avifauna contra la col·lisió i l'electrocució en les línies elèctriques d'alta tensió.  
3. Com que la potència total instal·lada i autoritzada (23,936 MW) és superior a la capacitat d'accés a la xarxa concedida (20,07 MW), haurà d'instal·lar-se el sistema de control coordinat autoritzat en el punt segon d'esta resolució per a tots els mòduls de generació autoritzats per esta, que impedisca que la potència activa que la instal·lació puga injectar a la xarxa supere la capacitat d'accés esmentada. Amb la sol·licitud d'autorització d'explotació provisional, serà requisit imprescindible per a atorgar-la que la persona titular de la instal·lació presente, juntament amb la resta de documentació preceptiva, un certificat acreditatiu de la instal·lació del sistema de control esmentat, acompanyat de la documentació justificativa del fabricant de les característiques del sistema esmentat i del compliment per este de la funcionalitat limitadora del fet que en cap règim de funcionament de la central s'injectarà una potència activa a la xarxa elèctrica superior a la capacitat d'accés atorgada.  
  
4. La central elèctrica objecte d'esta resolució, d'acord amb la potència instal·lada, haurà de complir les prescripcions tècniques i d'equipament que sobre esta qüestió establix l'article 7 del Reial decret 413/2014, de 6 de juny, i la resta de normativa de desplegament, sobre requisits de resposta davant de buits de tensió, adscripció a un centre de control de generació, telemesura en temps real i la resta d'obligacions que establix la regulació del sector elèctric per al tipus d'instal·lacions en què estes s'enquadren.  
5. Pagament de l'Impost sobre Transmissions Patrimonials Oneroses i Actes Jurídics Documentats, davant de l'Agència Tributària Valenciana, en relació amb els contractes subscrits per a la disponibilitat dels terrenys, que hauran de presentar-se en este servici territorial en el termini d'un mes des de la notificació d'esta resolució.  
6. Segons l'article 131 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, el període d'execució de les instal·lacions no ha de ser superior a dotze (12) mesos i es comptarà des de l'endemà de la notificació d'esta resolució. No obstant això, abans que finalitze, se'n podrà sol·licitar una ampliació concreta amb una sol·licitud motivada davant d'este òrgan, que s'haurà d'acompanyar, a este efecte, de la documentació justificativa de la demora i del cronograma de treballs previstos per al nou termini sol·licitat.  
Les pròrrogues de dates o ampliacions de terminis s'atorgaran quan estiguen degudament motivats tant els retards produïts, sempre que no siguen imputables a la persona titular de l'autorització, com les noves dates o terminis que se sol·liciten, i no es perjudiquen tercers.  
En cap cas podran atorgar-se pròrrogues o ampliacions de termini que vagen més enllà de les dates de caducitat dels permisos d'accés i de connexió a la xarxa, de les declaracions o els informes d'impacte ambiental per a l'inici de les obres o imposades per actes de selecció en els diferents procediments en concurrència competitiva que establix la regulació del sector elèctric.  
Tampoc caldrà atorgar-les quan la part peticionària pretenga demorar la presentació del projecte tècnic o l'execució i la posada en marxa d'este per no haver disposat o mantingut la capacitat financera exigida per a la realització, o l'entrada en funcionament de la instal·lació es considere que no ha d'ajornar-se perquè afecta la garantia de subministrament, les necessitats de les persones consumidores o el funcionament correcte del sistema elèctric.  
La caducitat dels permisos d'accés i connexió a la xarxa suposarà la caducitat de les autoritzacions administratives previstes en la legislació del sector elèctric que s'hagen atorgat i la necessitat d'obtindre'n de noves per a les mateixes instal·lacions, sense perjuí que puguen convalidar-se certs tràmits, les quals només es podran tornar a atorgar després de l'obtenció dels nous permisos d'accés i connexió per part dels agents gestors i titulars, respectivament, de les xarxes.  
  
Les autoritzacions administratives caducaran quan ho facen les habilitacions de qualsevol mena o denominació vinculades a l'ocupació del sòl o edificacions.  
En tot cas, s'haurà de complir amb el termini establit per a l'acreditació de l'obtenció de l'autorització d'explotació definitiva establit en l'article 1 del Reial decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica, sense perjuí de l'extensió excepcional prevista en l'article 28 del Reial decret llei 8/2023, de 27 de desembre, pel qual s'adopten mesures per a afrontar les conseqüències econòmiques i socials derivades dels conflictes a Ucraïna i Pròxim Orient, així com per a pal·liar els efectes de la sequera.  
A més, haurà de tindre's en compte el que indica l'article 47 de la Llei 21/2013, de 9 de desembre, d'avaluació ambiental, respecte de la vigència de l'informe d'impacte ambiental.  
7. D'acord amb l'article 43.1 de la Llei 21/2013, de 9 de desembre, d'avaluació ambiental, l'agent promotor ha de comunicar a l'òrgan ambiental la data de començament de l'execució del projecte.  
Per als treballs que es realitzen en terreny forestal o a una distància inferior o igual a 100 metres d'este, o hi haja una continuïtat de combustible susceptible de propagar el foc fins a terreny forestal, serà necessari presentar davant de la direcció territorial de la conselleria competent en matèria de prevenció d'incendis forestals, amb 20 dies naturals d'antelació a l'inici dels treballs, una declaració responsable, acompanyada de la documentació indicada en l'article 144 del Decret 91/2023, de 22 de juny, del Consell, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana.  
  
8. La persona titular d'esta resolució estarà obligada a comunicar, pel registre electrònic i amb la diligència adequada, les incidències dignes d'esment que es produïsquen durant l'execució, tant a esta direcció general com al Servici Territorial d'Indústria, Energia i Mines d'Alacant.  
9. La persona titular d'esta resolució ha de complir els deures i les obligacions derivats de la legislació de prevenció de riscos laborals vigent durant la construcció.  
10. Sense perjuí del que es preveu en l'article 12.4 del Decret 88/2005, de 29 d'abril, el personal tècnic en la matèria adscrit a este servici territorial o a la direcció general amb competències en matèria d'energia podrà realitzar les comprovacions i les proves que considere necessàries durant les obres i quan finalitzen estes en relació amb l'adequació a la documentació tècnica presentada i al compliment de la legislació vigent i de les condicions d'esta resolució.  
  
11. Una vegada finalitzades les obres de construcció de les instal·lacions, la persona titular, en el termini màxim de deu dies hàbils, haurà de sol·licitar l'autorització d'explotació provisional per a proves segons el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, i en els termes establits en l'article 12 del Decret 88/2005, de 29 d'abril.  
Amb esta sol·licitud s'han de presentar els certificats de direcció i final d'obra subscrits per una persona facultativa competent, que acrediten que s'adeqüen als reglaments tècnics en la matèria segons el que establix la normativa vigent per als projectes d'instal·lacions elèctriques i, igualment, respecte de la present autorització administrativa prèvia i de construcció. Quan els certificats de direcció i final d'obra esmentats no estiguen visats pel col·legi professional corresponent, s'acompanyaran de la declaració responsable oportuna segons indica la Resolució, de 22 d'octubre de 2010, de la Direcció General d'Energia, publicada en el DOGV núm. 6389, de 3 de novembre de 2010.  
  
Igualment, s'ha d'adjuntar la documentació requerida segons la ITC-LAT 04 del Reial decret 223/2008, de 15 de febrer, pel qual s'aprova el Reglament sobre condicions tècniques i garanties de seguretat en línies elèctriques d'alta tensió; la ITC RAT-22 del Reial decret 337/2014, de 9 de maig, pel qual s'aprova el Reglament sobre condicions tècniques i garanties de seguretat en instal·lacions elèctriques d'alta tensió, i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries.  
Així mateix, s'ha de presentar la cartografia de la instal·lació efectivament executada, georeferenciada al sistema oficial vigent i en un sistema de dades obertes compatible amb la cartografia de l'Institut Cartogràfic Valencià i segons el format establit per l'òrgan substantiu.  
Es justificarà documentalment que el projecte executat s'ajusta als condicionants imposats en esta resolució i als que s'indica en l'Informe d'impacte ambiental de la instal·lació. Abans d'emetre l'informe previ a l'autorització d'explotació, el Servici Territorial sol·licitarà de les administracions i els organismes que els han emés la conformitat de l'obra executada respecte d'estos.  
L'autorització d'explotació provisional no podrà concedir-se si la totalitat de les instal·lacions d'evacuació, incloent-hi les compartides, així com les instal·lacions de connexió a la xarxa de distribució, no estan finalitzades i amb autorització d'explotació, de manera que l'entrada en servici de la central elèctrica puga ser efectiva, tot això sense perjuí del que preveu l'article 28.3 del Reial decret llei 8/2023, de 27 de desembre, pel qual s'adopten mesures per a afrontar les conseqüències econòmiques i socials derivades dels conflictes a Ucraïna i el Pròxim Orient, així com per a pal·liar els efectes de la sequera.  
  
Les persones titulars d'esta autorització podran sol·licitar l'autorització d'explotació per fases. Per a fer-ho, en la sol·licitud caldrà justificar este fet, delimitar els elements del projecte original dels quals se sol·licita la posada en servici i presentar el certificat d'obra parcial corresponent a esta fase, juntament amb la documentació tècnica corresponent, per a la qual cosa és igualment aplicable el que s'indica en el paràgraf anterior.  
12. La persona titular té l'obligació de constituir una garantia econòmica per a complir l'obligació de desmantellament de la instal·lació i restaurar els terrenys i el seu entorn, per un import de 3.788.423,37 € (tres milions set-cents huitanta-huit mil quatre-cents vint-i-tres euros amb trenta-set cèntims), que es correspon amb la capitalització del pressupost de desmantellament de la central fotovoltaica i de restauració del terreny i l'entorn afectat considerant una vida útil de la instal·lació de 30 anys, al tipus d'interés legal dels diners, el qual s'ha establit per a l'any 2023 en la disposició addicional quaranta-dosena de la Llei 31/2022, de 23 de desembre, de pressupostos generals de l'Estat per a l'any 2023, llei que està prorrogada automàticament des del passat 1 de gener de 2024 de conformitat amb l'article 134.4 de la Constitució Espanyola.  
La garantia haurà de depositar-se en l'Agència Tributària Valenciana, de la qual serà beneficiària la Direcció General d'Energia i Mines, en què han de constar les dades de la instal·lació (nom de la instal·lació, potència instal·lada, municipis en què se situen els grups generadors) i que es deposita per a complir l'obligació de desmantellament de la instal·lació i restauració dels terrenys i l'entorn.  
Ha d'acreditar-se'n la constitució deguda (aportant la carta de pagament corresponent) amb la sol·licitud d'autorització d'explotació provisional de la instal·lació, i és un requisit indispensable per a poder atorgar-la.  
Esta garantia es cancel·larà quan la persona titular de la instal·lació acredite el compliment de les obligacions a les quals està afecta.  
  
13. Una vegada obtinguda l'autorització d'explotació provisional, la persona titular ha de sol·licitar la inscripció prèvia en el Registre administratiu d'instal·lacions de producció d'energia elèctrica, per a la qual cosa ha de presentar la documentació pertinent segons l'article 39 del Reial decret 413/2014, de 6 de juny. Es tindrà en compte el que indica l'article 41 quant a la caducitat i la cancel·lació d'esta inscripció.  
Segons el que indica l'article 39.6 del Reial decret 413/2014 esmentat, la inscripció de la instal·lació en el Registre d'instal·lacions de producció d'energia elèctrica amb caràcter previ permetrà el funcionament en proves d'esta.  
14. Una vegada finalitzades les proves de les instal·lacions amb resultat favorable, la titular, en el termini màxim de deu dies hàbils, ha de sol·licitar l'autorització d'explotació definitiva segons el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, i segons el Decret 88/2005, de 29 d'abril. S'hi han d'adjuntar els certificats pertinents segons el que indiquen els punts anteriors.  
15. Una vegada obtinguda l'autorització d'explotació definitiva, la titular sol·licitarà la inscripció definitiva en el Registre administratiu d'instal·lacions de producció d'energia elèctrica, per a la qual cosa ha de presentar la documentació pertinent segons l'article 40 del Reial decret 413/2014, de 6 de juny. No sol·licitar les autoritzacions d'explotació dins del termini podrà suposar la caducitat de les autoritzacions concedides.  
16. La persona titular d'instal·lació té l'obligació de desmantellar la instal·lació i restituir els terrenys i l'entorn afectat una vegada caducades les autoritzacions o pel tancament definitiu de la instal·lació. Ha d'obtindre l'autorització de tancament definitiu de la instal·lació, segons el que indica l'article 53.5 de la Llei 24/2013, de 26 de desembre, del sector elèctric, així com per al tancament temporal.  
17. La transmissió o el canvi de titularitat, les modificacions substancials de la instal·lació i el tancament temporal o definitiu de la instal·lació autoritzada per la resolució actual requerixen una autorització administrativa prèvia, d'acord amb el que preveu el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat. Així mateix, no podran transmetre's les autoritzacions concedides mentres la central no estiga executada completament i haja obtingut l'autorització d'explotació.  
18. Tal com indica l'article 38 del Decret llei 14/2020, la concessió de la llicència urbanística municipal obligarà la persona titular o propietària de la instal·lació, sense perjuí de l'exacció dels tributs que corresponga legalment per la prestació del servici municipal o per l'execució de construccions, instal·lacions i obres, a pagar el cànon d'ús i aprofitament en sòl no urbanitzable corresponent i a complir la resta de compromisos assumits i determinats en la llicència corresponent.  
  
El respectiu cànon d'ús i aprofitament l'establirà l'Ajuntament en la llicència corresponent, per quantia equivalent al 2 % dels costos estimats de les obres d'edificació i de les obres necessàries per a la implantació de la instal·lació (ascendix el pressupost d'execució material del total de la instal·lació de 73.566.391,64 euros [dotze milions dos-cents noranta-cinc mil nou-cents trenta-dos euros amb seixanta-quatre cèntims]). El cànon es pagarà d'una sola vegada en ocasió de l'atorgament de la llicència urbanística i l'Ajuntament podrà acordar, a sol·licitud de la part interessada, el fraccionament o l'ajornament del pagament, sempre dins del termini de vigència concedit. L'atorgament d'una pròrroga del termini no comportarà un cànon urbanístic nou.  
L'Ajuntament podrà acordar la reducció de fins a un 50 % quan la instal·lació siga susceptible de crear ocupació de manera significativa en relació amb l'ocupació local. L'impagament donarà lloc a la caducitat de la llicència urbanística. La percepció del cànon correspon als municipis i les quantitats ingressades per este concepte s'integraran en el patrimoni municipal del sòl.  
19. Segons el que establix l'article 26 del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, els permisos d'accés i de connexió d'instal·lacions construïdes i en servici caducaran quan, per causes imputables a la persona titular de la instal·lació diferents del tancament temporal, finalitze l'abocament d'energia a la xarxa per un període superior a tres anys.  
  
Quint  
Aprovació del Pla de desmantellament de la instal·lació autoritzada i de restauració del terreny i l'entorn afectat.  
Aprovar el Pla de desmantellament i de restauració del terreny i l'entorn afectat referit a la instal·lació descrita en l'apartat segon, el pressupost del qual ascendix a 1.007.916,06 euros (un milió set mil nou-cents setze euros amb sis cèntims) i, amb l'abast següent, en atenció a l'informe favorable emés pel Servici d'Infraestructura Verda i Paisatge, del 28 d'octubre de 2022:  
- Condicionat de vials d'accés.  
- Retirada de cablejat subterrani i restauració de rases.  
- Desconnexió i desmuntatge d'instal·lacions, equips i altres elements.  
- Restauració del terreny: remodelació, descompactació, aportació de terra vegetal, desempedregament, revegetació, reg de vials.  
En relació al pla de desmantellament aportat, de novembre de 2020, s'atendrà el que s'establix en l'informe emés per este servici amb data 29 de desembre de 2021.  
Així mateix, es compliran les condicions previstes en l'informe de l'òrgan competent en medi ambient, en concret l'informe de referència C-183/2021, de data 28 de gener de 2021, de la Direcció General de Medi Natural i Avaluació Ambiental, que establix que en la fase de desmantellament s'hauran de fer els treballs de restauració del terreny forestal que garantisquen una possible gestió forestal ulterior de la superfície afectada, sense oblidar la recuperació de la capacitat d'infiltració dels terrenys afectats per les compactacions del sòl (rases de conduccions, fonamentacions, etc.).  
La persona titular constituirà la garantia econòmica que es detalla en l'autorització de construcció prèviament a la sol·licitud d'autorització d'explotació provisional, segons el que indica el Decret llei 14/2020.  
  
  
Sext. Publicacions, notificacions i comunicacions que es faran d'esta resolució  
Ordenar, de conformitat amb el que disposa l'article 31 del Decret llei 14/2020 i l'article 148.2 del Reial decret 1955/2000, d'1 de desembre:  
- Publicar esta resolució en el Diari Oficial de la Generalitat Valenciana i en el Butlletí Oficial de la Província d'Alacant, publicació que es farà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació d'esta resolució a les persones titulars desconegudes o amb domicili ignorat o a aquelles a les quals s'ha intentat notificar, però no hi ha hagut èxit.  
  
- La publicació en el lloc d'internet de la Conselleria d'Economia Sostenible, Sectors Productius, Comerç i Treball, en l'apartat d'energia https://cindi.gva.es/va/web/energia/instal-lacions-autoritzades en valencià i https://cindi.gva.es/es/web/energia/instal-lacions-autoritzades en castellà.  
- La notificació d'esta resolució a la persona titular i a totes les administracions públiques o organismes i empreses de servicis públics o servicis d'interés general que han intervingut o han hagut d'intervindre en el procediment d'autorització, les que han emés o hagueren d'emetre el condicionat tècnic al projecte d'execució, a les persones titulars de béns i drets afectats, així com a la resta de persones interessades en l'expedient.  
- La notificació a l'òrgan ambiental als efectes que preveu la legislació d'avaluació ambiental sobre caducitat del pronunciament ambiental, així com als òrgans competents en ordenació del territori i paisatge.  
  
Les autoritzacions concedides es traslladaran a l'Institut Cartogràfic Valencià per a la incorporació de les dades territorials, urbanístiques, mediambientals i energètiques més representatives de la instal·lació a la cartografia pública de la Comunitat Valenciana.  
D'acord amb el segon paràgraf de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjuí de les concessions, les autoritzacions, les llicències i els permisos, tant públics com privats, que haja d'obtindre el sol·licitant per a l'execució i la posada en marxa de la instal·lació a què es referix la resolució actual, d'acord amb altres disposicions que resulten aplicables i, especialment, les relatives a l'ordenació del territori i al medi ambient. En tot cas, esta autorització s'emet sense perjuí de tercers i no afecta els drets particulars.  
  
Serà causa de revocació d'esta resolució, amb tràmit previ del procediment oportú, l'incompliment o la inobservança de les condicions expressades en esta, la variació substancial de les característiques descrites en la documentació presentada o l'incompliment o el no manteniment dels pressupostos o els requisits essencials o indispensables, legals o reglamentaris, que s'han tingut en compte per a l'atorgament, així com qualsevol altra causa que ho justifique degudament i motivadament. En particular, la caducitat dels permisos d'accés i connexió suposarà la ineficàcia de les autoritzacions que atorga esta resolució.  
  
Contra esta resolució, que no posa fi a la via administrativa, es pot interposar un recurs d'alçada davant del titular de la Secretaria Autonòmica d'Indústria, Comerç i Consum, en el termini d'un mes, comptat a partir de l'endemà d'aquell en què tinga lloc la notificació d'esta, de conformitat amb el que disposen els articles 121 i 122 de la Llei 39/2015, d'1 d'octubre, del règim jurídic de les administracions públiques i del procediment administratiu comú.  
  
València, 15 de març de 2024.- El director general d'Energia i Mines: Manuel Argüelles Linares.  
  
  
Annex I  
Tancat  
  
PSF Idella: vèrtexs que delimiten el tancat (coordenades ETRS89, projecció UTM fus 30)  
  
Punt Posició X Posició Y  
42 830789,000 0963180,706  
72 488471,727 0230159,326  
42 670069,308 1326520,047  
84 042822,892 2834783,453  
29 986674,685 4670275,090  
35 333276,764 9697795,286  
97 261510,173 0825129,650  
21 761682,640 4526164,857  
87 318569,307 7715265,250  
69 092017,555 7961693,292  
38 866938,101 5653779,953  
00 867835,920 1832029,691  
66 356726,041 3275802,955  
18 594461,856 9912646,616  
07 043749,529 6662879,545  
14 056115,355 4351806,068  
92 590179,728 3655302,982  
61 200517,990 8755202,854  
52 389429,930 5309552,692  
58 579013,546 4518235,034  
43 237044,996 5776739,167  
12 842703,425 4154870,281  
52 837792,779 8302478,860  
90 731078,061 0969694,765  
61 830245,607 0038045,940  
67 838663,719 0931489,758  
91 733780,270 7509004,558  
86 205129,357 6700173,988  
75 423181,409 1463034,082  
66 621355,352 9745673,688  
05 279211,768 7268893,210  
65 327058,635 1936080,469  
51 352620,338 9342797,219  
55 504933,024 7672226,065  
71 677507,611 5245744,280  
99 352014,212 5549364,441  
89 669413,310 3210268,108  
72 789455,606 2497399,246  
68 580749,846 0482376,860  
40 115137,072 4526278,586  
34 969820,433 3947411,573  
69 077462,385 9131421,856  
54 194620,304 7186769,710  
44 919497,960 7266193,140  
38 960242,311 3495404,361  
82 950308,425 1041892,560  
60 484079,759 1010667,439  
18 785114,385 6168510,053  
93 474897,617 1891024,953  
04 644965,756 5562849,013  
58 878706,833 6196539,807  
57 202480,448 9361526,549  
93 789349,508 1226610,049  
46 538283,761 0992065,842  
59 773448,295 5820330,842  
37 981745,881 4293986,154  
23 309194,311 1110888,276  
40 742481,751 1436281,776  
67 132067,471 3598975,571  
89 764891,521 6902302,116  
00 454639,007 7140779,009  
60 174935,510 1385497,494  
21 922399,405 0532441,852  
72 837832,201 1776828,151  
70 843211,960 5930060,919  
37 166548,543 7570047,053  
59 004208,320 6320999,916  
40 319654,094 5475860,916  
29 577041,511 0112925,510  
00 573990,012 8352306,066  
76 708354,630 4716569,110  
85 875070,406 6249877,264  
49 231579,930 7464960,307  
50 613243,470 8286734,794  
67 356069,364 3702228,449  
07 601928,998 2314759,927  
06 193357,215 8523944,946  
08 306304,373 6255847,819  
77 216318,578 3933722,008  
52 779120,499 9157690,537  
27 609891,376 2089606,093  
84 485978,362 5754354,593  
37 644241,493 8216084,231  
33 754506,602 9511862,834  
36 404593,469 2779995,940  
18 442697,492 5771114,457  
48 980026,859 7194521,685  
40 962271,729 0704375,709  
26 408575,908 6201131,904  
10 767759,495 7743076,041  
49 577511,747 2927014,079  
32 858483,983 8502676,562  
29 156245,829 7005015,356  
72 640380,324 0222579,863  
29 369886,072 7365334,038  
75 426562,646 1418787,038  
82 108182,274 0139209,139  
25 601973,693 5362464,717  
04 437235,135 3664109,748  
742 045377,391 2338333,314  
  
  
Annex II  
 Infraestructura d'evacuació  
  
Suports línia evacuació, tram aeri (coordenades ETRS89 projecció UTM fus 30)  
  
Suports X\_ETRS89 I\_ETRS89 Tipus  
1 690.914,9 4.263.770,9 CEFIRO-90-12-TH20c  
2 691.045,5 4.263.867,1 CEFIRO-60-16-TH20c  
3 691.253,4 4.263.881,0 CEFIRO-60-18-TH20c  
4 691.385,3 4.263.822,1 ALISIO-20-18-TH20b  
5 691.511,5 4.263.765,9 CEFIRO-60-18-TH20c  
6 691.843,9 4.263.786,9 CEFIRO-90-20-TH20c